उप्र रेरा ने अजनारा ले-गार्डन फेज-3 परियोजना का निर्माण अब अपनी निगरानी में कराएगा। इसका निर्माण 2025 तक पूरा किया जाएगा। इस परियोजना का निर्माण प्रोमोटर मेसर्स अजनारा रियलटेक प्रा. लि. कर रहा था।
 उप्र रेरा के चेयरमैन टी वेंकटेश ने कहा कि "हम रुके पड़े परियोजनाओं के सभी हितधारकों, विशेष रूप से आवंटियों के हितों की रक्षा करने के सभी सम्भव प्रयास कर रहे हैं। अजनारा ले-गार्डन फेज-3 इस क्रम में 16वीं परियोजना है जिसमें शेष विकास कार्य को प्रोमोटर और आवंटियों की आपसी सहमति से पूरा करने की मांग की गई है।
 रेरा ने परियोजना का स्थलीय निरीक्षण किया। इसमें पाया कि परियोजना का महज 35 प्रतिशत काम पूरा हो सका है। रिपोर्ट के अनुसार अजनारा ले-गार्डन फेज-3 परियोजना के 4 टावर- के, एल,एम और एन में कुल 585 इकाइयों का निर्माण होना है। परियोजना में 476 इकाइयों की बिक्री हुई है जबकि 109 इकाइयों का विक्रय होना है।
 परियोजना को पूर्ण करने के लिए लगभग 187 करोड़ जुटाए जा सकते है, जिसमें प्रोमोटर द्वारा 4 करोड़ की राशि एस्क्रौ एकाउंट में जमा किया जाएगा, मौजूदा आवंटियों से 112 करोड़ रुपए प्राप्त होने है। शेष इकाइयों की बिक्री से लगभग 71 करोड़ रुपए जुटाए जा सकते हैं। जबकि परियोजना को पूरा करने व अन्य सभी प्रकार के व्यय की अनुमानित लागत लगभग 187 करोड़ रुपए है। अजनारा ले-गार्डन फेज-3 परियोजना का निर्माण अजनारा रियलटेक प्रा. लि. द्वारा जीएच-02, सेक्टर- 16, ग्रेटर नोएडा वेस्ट में किया जा रहा है। परियोजना के प्रोमोटर मेसर्स अजनारा रियलटेक प्रा. लि. द्वारा परियोजना वर्ष 2014 में लांच की गई। उप्र रेरा में 2017 में पंजीकृत कराई गयी। जिसकी वैध पंजीकरण अवधि 31 दिसम्बर 2020 तक थी। परियोजना का निर्माण पूर्ण नहीं किया जा सका।
 प्रोमोटर द्वारा रेरा अधिनियम की धारा-6 के अन्तर्गत 1 साल व कोविड की प्रतिबंधों के कारण मिलने वाले 6 माह का लाभ उठाया जा चुका था। इस प्रकार से परियोजना की पंजीयन 29 जून 2022 को समाप्त हो चूका था। ऐसे में इस परियोजना के निर्माण स्तर को देखते हुए रेरा अधिनियम की धारा-8 के प्राविधानों के अन्तर्गत ही निर्माण पूर्ण करने का रास्ता बचा था।
 यह ध्यान देने योग्य बात है कि इस परियोजना के प्रोमोटर, अजनारा रियलटेक प्रा. लि. आवंटियों के संगठन, ले गार्डेन फेज-3 वेलफेयर सोसाइटी, दोनों ने उ. प्र. रेरा से इस मामले में हस्तक्षेप करने और परियोजना के शेष निर्माण तथा विकास कार्यों को अपनी निगरानी में समय से पूरा कराने के लिए अनुरोध किया था। ताकि परियोजना के आवंटियों को निकट भविष्य में उनकी इकाईयों का कब्जा मिल सके।
 इस क्रम में प्रोमोटर, अजनारा रियलटेक प्रा. लि. ने 50 प्रतिशत से अधिक आवंटियों से प्राप्त सहमति व चरण बद्ध तरीके से निर्माण पूर्ण करने की योजना से अवगत कराया था। इस आधार पर उ. प्र. रेरा ने परियोजना के प्रोमोटर और आवंटियों के संघ के अनुरोध पर विचार किया और अधिनियम की धारा 8 के साथ धारा 11 व 37 के प्राविधानों के तहत परियोजना को पूरा करने के लिए पूर्ण सहयोग देने का निर्णय लिया।
 प्रोमोटर 4 करोड़ की अग्रिम राशि अगले 3 माह में परियोजना के नाम पर एक अलग बैंक खाते में जमा करेगा। इसी एस्क्रौ अकाउंट में भविष्य के सभी भुगतानों की प्राप्ति, आवंटियों की शेष धनराशि और वित्तपोषकों से ली गई सहायता राशि, यदि कोई हो, जमा की जाएगी।
 उप्र रेरा चेयरमैन की देख रेख में परियोजना प्रगति निगरानी परियोजना सलाहकार एवं निगरानी समिति (पीएएमसी) एवं एक सदस्य द्वारा की जायेगी। इसके अलावा निगरानी समिति में जीएनआईडीए के मुख्य कार्यकारी अधिकारी के साथ-साथ उ. प्र. रेरा के कंसीलिएशन सलाहकार, वित्त नियंत्रक, तकनीकी सलाहकार, विशेष रूप से नियुक्त निर्माण सलाहकार और परियोजना प्रबंधन प्रभाग (पीएमडी) व आवंटी संघ के सदस्य भी शामिल होंगे। एक स्वतंत्र निर्माण सलाहकार पर परियोजना के निर्माण व विकास कार्यों के समीक्षा की जिम्मेदारी होगी।
 प्राधिकरण द्वारा प्रति तिमाही परियोजना में निर्माण व विकास कार्यों की समीक्षा की जायेगी और संतोषजनक कार्य न पाए जाने की स्थिति में धारा-8 का आदेश वापस भी लिया जा सकता है।
 This website follows the DNPA Code of Ethics.
 
उप्र रेरा ने अजनारा ले-गार्डन फेज-तीन परियोजना का निर्माण अब अपनी निगरानी में कराएगा। इसका निर्माण दो हज़ार पच्चीस तक पूरा किया जाएगा। इस परियोजना का निर्माण प्रोमोटर मेसर्स अजनारा रियलटेक प्रा. लि. कर रहा था। उप्र रेरा के चेयरमैन टी वेंकटेश ने कहा कि "हम रुके पड़े परियोजनाओं के सभी हितधारकों, विशेष रूप से आवंटियों के हितों की रक्षा करने के सभी सम्भव प्रयास कर रहे हैं। अजनारा ले-गार्डन फेज-तीन इस क्रम में सोलहवीं परियोजना है जिसमें शेष विकास कार्य को प्रोमोटर और आवंटियों की आपसी सहमति से पूरा करने की मांग की गई है। रेरा ने परियोजना का स्थलीय निरीक्षण किया। इसमें पाया कि परियोजना का महज पैंतीस प्रतिशत काम पूरा हो सका है। रिपोर्ट के अनुसार अजनारा ले-गार्डन फेज-तीन परियोजना के चार टावर- के, एल,एम और एन में कुल पाँच सौ पचासी इकाइयों का निर्माण होना है। परियोजना में चार सौ छिहत्तर इकाइयों की बिक्री हुई है जबकि एक सौ नौ इकाइयों का विक्रय होना है। परियोजना को पूर्ण करने के लिए लगभग एक सौ सत्तासी करोड़ जुटाए जा सकते है, जिसमें प्रोमोटर द्वारा चार करोड़ की राशि एस्क्रौ एकाउंट में जमा किया जाएगा, मौजूदा आवंटियों से एक सौ बारह करोड़ रुपए प्राप्त होने है। शेष इकाइयों की बिक्री से लगभग इकहत्तर करोड़ रुपए जुटाए जा सकते हैं। जबकि परियोजना को पूरा करने व अन्य सभी प्रकार के व्यय की अनुमानित लागत लगभग एक सौ सत्तासी करोड़ रुपए है। अजनारा ले-गार्डन फेज-तीन परियोजना का निर्माण अजनारा रियलटेक प्रा. लि. द्वारा जीएच-दो, सेक्टर- सोलह, ग्रेटर नोएडा वेस्ट में किया जा रहा है। परियोजना के प्रोमोटर मेसर्स अजनारा रियलटेक प्रा. लि. द्वारा परियोजना वर्ष दो हज़ार चौदह में लांच की गई। उप्र रेरा में दो हज़ार सत्रह में पंजीकृत कराई गयी। जिसकी वैध पंजीकरण अवधि इकतीस दिसम्बर दो हज़ार बीस तक थी। परियोजना का निर्माण पूर्ण नहीं किया जा सका। प्रोमोटर द्वारा रेरा अधिनियम की धारा-छः के अन्तर्गत एक साल व कोविड की प्रतिबंधों के कारण मिलने वाले छः माह का लाभ उठाया जा चुका था। इस प्रकार से परियोजना की पंजीयन उनतीस जून दो हज़ार बाईस को समाप्त हो चूका था। ऐसे में इस परियोजना के निर्माण स्तर को देखते हुए रेरा अधिनियम की धारा-आठ के प्राविधानों के अन्तर्गत ही निर्माण पूर्ण करने का रास्ता बचा था। यह ध्यान देने योग्य बात है कि इस परियोजना के प्रोमोटर, अजनारा रियलटेक प्रा. लि. आवंटियों के संगठन, ले गार्डेन फेज-तीन वेलफेयर सोसाइटी, दोनों ने उ. प्र. रेरा से इस मामले में हस्तक्षेप करने और परियोजना के शेष निर्माण तथा विकास कार्यों को अपनी निगरानी में समय से पूरा कराने के लिए अनुरोध किया था। ताकि परियोजना के आवंटियों को निकट भविष्य में उनकी इकाईयों का कब्जा मिल सके। इस क्रम में प्रोमोटर, अजनारा रियलटेक प्रा. लि. ने पचास प्रतिशत से अधिक आवंटियों से प्राप्त सहमति व चरण बद्ध तरीके से निर्माण पूर्ण करने की योजना से अवगत कराया था। इस आधार पर उ. प्र. रेरा ने परियोजना के प्रोमोटर और आवंटियों के संघ के अनुरोध पर विचार किया और अधिनियम की धारा आठ के साथ धारा ग्यारह व सैंतीस के प्राविधानों के तहत परियोजना को पूरा करने के लिए पूर्ण सहयोग देने का निर्णय लिया। प्रोमोटर चार करोड़ की अग्रिम राशि अगले तीन माह में परियोजना के नाम पर एक अलग बैंक खाते में जमा करेगा। इसी एस्क्रौ अकाउंट में भविष्य के सभी भुगतानों की प्राप्ति, आवंटियों की शेष धनराशि और वित्तपोषकों से ली गई सहायता राशि, यदि कोई हो, जमा की जाएगी। उप्र रेरा चेयरमैन की देख रेख में परियोजना प्रगति निगरानी परियोजना सलाहकार एवं निगरानी समिति एवं एक सदस्य द्वारा की जायेगी। इसके अलावा निगरानी समिति में जीएनआईडीए के मुख्य कार्यकारी अधिकारी के साथ-साथ उ. प्र. रेरा के कंसीलिएशन सलाहकार, वित्त नियंत्रक, तकनीकी सलाहकार, विशेष रूप से नियुक्त निर्माण सलाहकार और परियोजना प्रबंधन प्रभाग व आवंटी संघ के सदस्य भी शामिल होंगे। एक स्वतंत्र निर्माण सलाहकार पर परियोजना के निर्माण व विकास कार्यों के समीक्षा की जिम्मेदारी होगी। प्राधिकरण द्वारा प्रति तिमाही परियोजना में निर्माण व विकास कार्यों की समीक्षा की जायेगी और संतोषजनक कार्य न पाए जाने की स्थिति में धारा-आठ का आदेश वापस भी लिया जा सकता है। This website follows the DNPA Code of Ethics.